Sidharta Gautama
Sidharta Gautama (siddhārtha gautama, सिद्धार्थ गौतम, g. apie 566 – m. apie 486 m. pr. m. e.), budizmo religijos pradininkas, dažnai tapatinamas su buda. Po sudievinimo, kad skirtųsi tarp kitų budų, imtas vadinti Šakjamuniu (t. y. „muniu iš Šakjų giminės“). Tai istorinis (pagal kai kuriuos šaltinius – pusiau legendinis) indų princas, laisva valia išsižadėjęs karališkųjų rūmų prabangos.